EkBass/fiwiki-20250220-pages-articles huggingface dataset:
I Gotta Feeling

I Gotta Feeling on The Black Eyed Peasin toinen single heidän viidenneltä, The E.N.D. -studioalbumiltaan. Kappaleen tuotti ranskalainen DJ David Guetta ja se julkaistiin 21. toukokuuta 2009. Kappale debytoi sekä Canadian Hot 100 että Billboard Hot 100 -listan toisella sijalla 27. kesäkuuta 2009 alkaneella viikolla heti yhtyeen kappaleen ”Boom Boom Pow” taakse, mikä teki yhtyeestä yhden niistä yhdestätoista artistista, jolla on ollut kappaleet Billboard Hot 100 -listan kahdella ensimmäisellä sijalla samaan aikaan. Myöhemmin kappale saavutti sekä Yhdysvaltain että 20 muun valtion singlelistan kärjen maailmanlaajuisesti. Kappaleen ”I Gotta Feeling” musiikkirytmi on otettu Bryan Pringlesin kappaleesta ”Take a Dive”, joka tehtiin kymmenen vuotta ennen kappaletta ”I Gotta Feeling”. The Black Eyed Peas ei saanut aikaiseksi sopua tästä samanlaisuudesta johtuen Bryanin kanssa ja oikeus otti asian käsittelyyn. == Lähteet == Luokka:Vuoden 2009 kappaleet Luokka:The Black Eyed Peasin kappaleet Luokka:Billboard Hot 100 -listan ykköset
Bilin

Bilin on kuušilainen kieli, jota puhuu äidinkielenään ihmistä Eritreassa Kerenin kaupungin ympäristössä. Sen läheinen sukukieli on xamtanga. Biliniä on kirjoitettu etiopialaisella etiopialaisella kirjaimistolla 1800-luvulta lähtien. Vuonna 1993 Eritrean hallitus perusti komitean standardoimaan kielen kirjoitusta latinalaisilla kirjaimilla. == Lähteet == Luokka:Kuušilaiset kielet Luokka:Eritrean kielet
Historiallinen museo (Tukholma)

Historiallinen museo () on Tukholman Östermalmilla toimiva Ruotsin valtion museo, joka esittelee nykyisen Ruotsin alueelta tehtyjä arkeologisia löytöjä sekä ruotsalaista kirkkotaidetta. Se on Ruotsin suurimpia museoita.Om museet Historiska museet Viitattu 29.9.2014. Museon kokoelmat käsittävät yli kymmenen miljoonaa esinettä ja ne kuuluvat Pohjois-Euroopan suurimpiin kulttuurihistoriallisiin kokoelmiin.Sök isamlingarna Historiska museet Viitattu 29.9.2014. Historiallisen museon kokoelmat olivat alkuaan osa Ruotsin kansallismuseota, mutta vuonna 1929 niille päätettiin rakentaa oma museo Östermalmille.Om museiebyggnaden Historiska museet Viitattu 29.9.2014. Museorakennus sijaitsee Narvavägenin ja Linnégatanin kulmassa entisessä kasarmikorttelissa Ruotsin museoviraston vieressä. Bengt Romaren ja Georg Schermanin suunnittelema museorakennus rakennettiin 1935–1940. Rakennuksen tyyli yhdistelee funktionalismia ja kansallisromantiikkaa. Kulmatorni on viittaus Ruotsin keskiaikaisiin linnoihin. Narvavägenin puoleinen julkisivu koristeltiin 1950-luvulla Bror Marklundin tekemillä koristeveistoksilla. Museorakennuksen keskus on keskiaikasali, jossa esitellään Ruotsin kirkkojen aarteita. Kellarikerrokseen rakennettiin kultaesineitä sisältävä kultahuone (Guldrummet) vuonna 1996.Fredric Bedoire: Stockholms byggnader: Arkitektur och stadsbild, s. 188–189. Norstedts, Tukholma 2012. ==Lähteet== ==Aiheesta muualla== *Museon kotisivu Luokka:Tukholman museot Luokka:Östermalm
Don’t Phunk with My Heart

Don’t Phunk with My Heart (sensuroituna Don’t Mess with My Heart) on yhdysvaltalaisyhtye The Black Eyed Peasin kappale yhtyeen neljänneltä studioalbumilta Monkey Business. Kappaleen sanoittivat yhtyeen jäsenet will.i.am ja Fergie yhdessä George Pajonin Jr.:n ja Printz Boardin kanssa; will.i.am myös tuotti sekä suunnitteli kappaleen. Kappale sisältää samanlaisuuksia esimerkiksi kahdessa 1970-luvulla julkaistussa Hinduelokuvassa, Apradhissa (1972) ja Donissa (1978) käytetyn kappaleen kanssa. Kappale julkaistiin yhtyeen Monkey Business -albumin ensimmäisenä singlenä Yhdysvaltain CHR-radiokanavilla 12. huhtikuuta 2005. == Lähteet == Luokka:Vuoden 2005 kappaleet Luokka:The Black Eyed Peasin kappaleet
Borisov Arena

Borisov Arena on jalkapallostadion, joka sijaitsee Barysaussa Valko-Venäjällä. Stadion otettiin käyttöön vuonna 2014 ja sen yleisökapasiteetti on 13 126\. Se toimii jalkapalloseura FK BATE Borisovin kotikenttänä. == Aiheesta muualla == * Stadionin esittely FK BATE Borisovin kotisivustolla Luokka:Valko-Venäjän jalkapallostadionit
Lucas García

Lucas Gabriel López García (s. 13. tammikuuta 1988 25 de Mayo, Argentiina) on argentiinalainen jalkapalloilija, joka edustaa Veikkausliigassa Interiä. Hän on pelipaikaltaan hyökkäävä keskikenttäpelaaja. García siirtyi syyskuussa 2014 Honkaan Romanian pääsarjan Liga I:n Ceahlăul Piatra Neamțista. Hän debytoi Veikkausliigassa syyskuussa 2014 MYPAa vastaan. Hän pelasi kaudella 2014 Veikkausliigassa kolme ottelua. Kaudeksi 2015 Hongan mentyä konkurssiin García siirtyi Ykkösen PK-35 Vantaahan. Hän pelasi kauden aikana 21 ottelua tehden neljä maalia, kun PK-35 nousi kaudeksi 2016 Veikkausliigaan voitettuaan Ykkösen mestaruuden. Seuraavalla kaudella García siirtyy Veikkausliigan Interiin. == Saavutukset == * Ykkönen 2015 == Lähteet == * * http://nr.soccerway.com/players/lucas-garcia-/198108/ == Aiheesta muualla == Luokka:Argentiinalaiset jalkapalloilijat Luokka:Jalkapallon Suomen Cupin mestarit Luokka:Vuonna 1988 syntyneet Luokka:Elävät henkilöt
Pump It

Pump It on The Black Eyed Peasin vuonna 2006 julkaistu kappale. Se julkaistiin yhtyeen Monkey Business -studioalbumin neljäntenä singlenä. Kappaleesta on tehty myös remixversio yhtyeen viidennen, The E.N.D. -studioalbumin erikoispainokselle nimellä ”Pump It Harder”. ”Pump It” sisältää runsaasti samanlaisuuksia Dick Dalen vuonna 1962 julkaistun ”Misirlou”-kappaleen kanssa (tunnetaan parhaiten sen olemisesta osana vuonna 1994 julkaistua Quentin Tarantinon elokuvaa Pulp Fiction). ”Misirlou” on tunnettu kreikkalainen, Asia Minorista lähtöisin oleva folk-kappale, jonka juuret juontavat vuoteen 1927. Vuoden 2006 aikana ”Pump It” -kappaletta myytiin Yhdysvalloissa 1 390 000 ja Isossa-Britanniassa yli 200 000 kopiota. == Lähteet == Luokka:Vuoden 2006 kappaleet Luokka:The Black Eyed Peasin kappaleet
Jakov Kreitsberg

Jakov Kreitsberg (, ; 24. lokakuuta 1959 Leningrad – 15. maaliskuuta 2011 Monte Carlo) oli neuvostoliittolaissyntyinen yhdysvaltalaistunut kapellimestari. Hän opiskeli Leningradin konservatoriossa Ilja Musinin johdolla. Hänen veljensä, kapellimestarina itsekin tunnettu Semjon Bytškov lähti Neuvostoliitosta vuonna 1975. Hänen isänsä May Bytškov oli huomattava sotatieteilijä, jonka ei olisi sallittu poistuvan maasta. Kreitsbergin vanhemmat erosivat, ja tämä mahdollisti Kreitsbergin ja hänen äitinsä lähdön New Yorkiin vuonna 1976. Neuvostoviranomaiset eivät antaneet Kreitsbergin viedä maasta ulos mitään käsin kirjoitettua materiaalia. Tämän johdosta hänen säveltämänsä teokset, joista osa oli esitettykin, jäivät kateisiin. Hänellä oli Yhdysvaltain kansalaisuus vuodesta 1982.The Telegraph: Obituaries: Yakov Kreizberg Kreitsberg työskenteli Yhdysvaltoihin saavuttuaan Leonard Bernsteinin kanssa. Hän voitti Michiganissa Eugene Ormandy -palkinnon ja vuonna 1986 Leopold Stokowski -orkesterinjohtokilpailun. Vuosina 1985–88 Kreitsberg johti Mannes Collegen orkesteria New Yorkissa. Pian hän palasi Eurooppaan, jossa hän työskenteli Itä-Saksan oopperataloissa ja vuodesta 1994 alkaen Berliinin Komische Operissa. Hän teki Glyndebournen oopperafestivaalin -debyyttinsä vuonna 1992 johtamalla Jenůfan esityksen. Samana vuonna Kreitsberg teki ensimmäisen esiintymisensä Lontoossa ja vuonna 1993 hän johti Proms-festivaalissa Pjotr Tšaikovskin Pateettisen sinfonian ja Frédéric Chopinin toisen pianokonserton esitykset. Vuonna 1994 hän debytoi Englannin kansallisoopperassa johtamalla Ruusuritarin esityksen, ja samana vuonna hän esiintyi uudelleen Promsissa. Kreitsberg toimi Bournemouthin sinfoniaorkesterin pääkapellimestarina vuosina 1995–2000. Tässä asemassa hän muun muassa tilasi uusia teoksia Pēteris Vasksilta ja Judith Binghamilta. Hän myös vei orkesterin sen ensimmäiselle Yhdysvaltain-kiertueelle, johon kuului muun muassa esiintyminen Carnegie Hallissa. Vuonna 2003 Kreitsberg aloitti seitsemän vuotta kestäneen toimintansa Alankomaiden filharmonisen orkesterin pääkapellimestarina. Hän sai vuosien ajan hoitoja syöpäsairauteen, mutta jatkoi työtään kapellimestarina ja toimi vielä Monte-Carlon filharmonisen orkesterin taiteellisena johtajana. Kreitsberg oli naimisissa kapellimestari Amy Anderssonin kanssa, ja pariskunnalla oli kaksi poikaa. == Lähteet == Luokka:Neuvostoliittolaiset kapellimestarit Luokka:Yhdysvaltalaiset kapellimestarit Luokka:Vuonna 1959 syntyneet Luokka:Vuonna 2011 kuolleet
Graham Dorrans

Graham Dorrans (s. 5. toukokuuta 1987) on skotlantilainen jalkapalloilija, joka edustaa Valioliigassa pelaavaa Norwich Citya. Molempijalkaisen Dorransin pelipaikka on oikea keskikenttä. Hän kuuluu myös Skotlannin jalkapallomaajoukkueeseen. == Seurajoukkueura == Dorransin kasvattajaseura on skotlantilainen Livingston, jota hän edusti vuodet 2005-2008. Vuonna 2005 hän oli lainalla skotlantilaisessa Partick Thistle FC:ssä. Vuonna 2008, hyvien Livingston-esitysten jälkeen Dorrans siirtyi Valioliigan West Bromwich Albioniin. Debyytti Valioliigassa tapahtui joulukuussa 2008 Manchester Cityä vastaan. Kauden jälkeen West Bromwich kuitenkin tippui sarjasta ja uusi sarjataso oli Englannin Mestaruussarja. Seura oli Mestaruussarjassa vain kauden, ennen kuin se nousi takaisin Valioliigaan kaudeksi 2010-11. Dorransista tuli ajan mittaan yksi West Bromwichin avainpelaajista. Kesällä 2014 Dorrans teki uuden sopimuksen, joka pitää hänet seuraavat kolme vuotta The Hawthornsilla. Alkuvuodesta 2015 Dorrans siirtyi lainasopimuksella Norwich Cityyn. Norwichin selvittyä nousukarsinnoista Valioliigaan hänen siirrostaan tehtiin pysyvä ja hän kirjoitti seuran kanssa kaksivuotisen sopimuksen. == Maajoukkueura == Dorrans on pelannut Skotlannin nuorten maajoukkueissa. Skotlannin jalkapallomaajoukkueessa hän debytoi lokakuussa 2009 Japanin jalkapallomaajoukkuetta vastaan. Hän on pelannut syyskuuhun 2014 mennessä kymmenen maaottelua ilman maaleja. == Lähteet == * * http://www.national- football-teams.com/player/33796/Graham_Dorrans.html Luokka:Skotlantilaiset jalkapalloilijat Luokka:Vuonna 1987 syntyneet Luokka:Elävät henkilöt
Vincent Aboubakar

Vincent Aboubakar (s. 22. tammikuuta 1992 Yaoundé, Kamerun) on kamerunilainen jalkapalloilija. Hän edustaa turkkilaista Beşiktaşia. Hänen aiempia seurojaan ovat muun muassa ranskalaiset Valenciennes ja Lorient, portugalilainen Porto sekä saudiarabialainen Al Nassr. Hän on pelipaikaltaan hyökkääjä. Kesällä 2014 Aboubakar siirtyi portugalilaisseura Portoon ranskalaisesta Lorientista. Hän edusti Portoa kuusi vuotta mutta pelasi välillä yhden kauden lainalla turkkilaisseura Beşiktaşissa, jonka omistukseen hän siirtyi syyskuussa 2020. Aboubakar on pelannut Kamerunin maajoukkueessa vuodesta 2010. Hän on toiminut joukkueen kapteenina muun muassa tammi–helmikuussa 2022 pelatussa Afrikan- mestaruusturnauksessa. == Lähteet == == Aiheesta muualla == * Vincent Aboubakarin esittely FIFA:n sivustolla Luokka:Kamerunilaiset jalkapalloilijat Luokka:Jalkapallon Afrikan mestarit Luokka:Vuonna 1992 syntyneet Luokka:Elävät henkilöt
Ilo (albumi)

__NOTOC__ Ilo on Piirpauken 19. studioalbumi, joka julkaistiin 16. marraskuuta 2012. Levyllä on mukana kitaristia ja trumpetistia lukuun ottamatta sama kokoonpano kuin yhtyeen edellisellä albumilla. Myös musiikillisesti Piirpauke jatkaa Ilolla samaa linjaa kuin vuoden 2010 Koli-albumilla yhdistellen kansanmusiikkia ja jazzia yhtyeen alkuaikojen tapaan.PIIRPAUKE: Ilo Rockadillo Records mediatiedote, 8.11.2012. Viitattu 29.9.2014. Ilo sisältää kansansävelmien lisäksi musiikkia muun muassa Pjotr Tšaikovskilta ja 1800-luvun alun suomalaiselta säveltäjältä Carl Ludvig Lithanderilta, jonka kolmiosaisesta Rondosta Piirpauken versio on ensilevytys. Mukana on myös saman aikakauden intialaisen säveltäjän Tyagarajan tuotantoa. Marche Funébre (Surumarssi) puolestaan perustuu Beethovenin sinfoniaan nro 7. Piirpauke esitti sen ensimmäistä kertaa Pekka Pohjolan muistoksi Kuhmon Talvi -kulttuuritapahtumassa tammikuussa 2009. Ilo sai kriitikoilta Koli-albumin tapaan erittäin myönteisen vastaanoton. Maailmanmusiikkitoimittajien World Music Charts Europe -radiosoittolistalla Ilo oli parhaimmillaan sijalla 7, kun edellinen albumi Koli oli noussut listaykköseksi. == Kappaleet == # (tiibetiläinen kansansävelmä) # (tiibetiläinen kansansävelmä) # (säv. Oskar Merikanto ja Sakari Kukko) # (säv. Pjotr Tshaikovski, Ismaila Sane, senegalilainen kansansävelmä, san. Ismaila Sane) # (säv. Pjotr Tshaikovski, Ismaila Sane, senegalilainen kansansävelmä, san. Ismaila Sane) # (kreikkalainen kansansävelmä) # (säv. Ludwig van Beethoven) # (säv. Carl Ludvig Lithander) # (säv. Carl Ludvig Lithander) # (säv. Carl Ludvig Lithander) # (säv. Tyagaraja) # (säv. Tyagaraja) ;Bonuskappaleet: # * (säv. Ludwig van Beethoven) # (säv. Jean Sibelius) == Muusikot == * Nicolas Rehn – kitara * Eerik Siikasaari – kontrabasso * Rami Eskelinen – rummut * Ismaila Sane – lyömäsoittimet * Sakari Kukko – saksofoni, huilu, piano, munniharppu * Kalevi Louhivuori – trumpetti == Lähteet == *Ilo Fono-äänitetietokanta ===Viitteet=== Luokka:Piirpauken albumit Luokka:Vuoden 2012 albumit
Tanskan jääkiekon ykkösdivisioona

Tanskan jääkiekon ykkösdivisioona on Tanskan jääkiekon toiseksi korkein sarjataso. Se perustettiin vuonna 1985. Suurin osa sarjan joukkueista ovat Metal Ligaenin joukkueiden kakkosseuroja, ja ne pelaavat emoseurojensa kotihalleissa. IK Aarhus, Amager Ishockey, Gladsaxe SF ja Hvidovre Fighters pelaavat sarjaa itsenäisinä joukkueina. Viimeinen sarjanousu ykkösdivisioonasta Metal Ligaeniin tapahtui keväällä 2014 Gentofte Starsin noustessa sinne. Seuran kakkosjoukkue jatkaa kuitenkin toimintaansa ykkösdivisioonassa kaudella 2014–2015. ==Joukkueet kaudella 2017–2018== Joukkue Kotikaupunki Kotiareena Kapasiteetti Perustettu Aalborg Pirates II Aalborg Gigantium Isarena 5,000 1967 (emoseura) Amager Ishockey Kastrup Kastrup Skøjtehal 1,405 1964 Copenhagen Lions Kööpenhamina Ørestad Skøjtehal 750 2014 Esbjerg II Esbjerg Esbjerg Skøjtehal 4,195 1964 (emoseura) Frederikshavn White Hawks II Frederikshavn Scanel Hockey Arena 2,800 1970 (emoseura) Gentofte Stars II Gentofte Gentofte Skøjtehal 1,160 1965 (emoseura) Gladsaxe SF Gladsaxe Gladsaxe Skøjtehal 2,000 1962 Herlev II Herlev DFDS Seaways Arena 1,740 1968 (emoseura) Herning Blue Fox II Herning KVIK Hockey Arena 4,105 1947 (emoseura) Jutland Vikings Aarhus Århus Skøjtehal 2,370 1991 Odense Bulldogs II Odense Bryggeriet Vestfyen Arena 3,280 1978 (emoseura) Rungsted IK Hørsholm Saxo Bank Arena 2,260 1941 (emoseura) Rødovre SIK Rødovre Rødovre Skøjte Arena 2,600 1961 (emoseura) Vojens IK Vojens Vojens Skøjtehal 2,300 1963 (emoseura) ==Suomalaiset== Kaudella 2015–2016 sarjassa pelaa suomalaisista ainoastaan Frederikshavn IK:n Victor Sund. IK Aarhusin Rami Jokinen onnistui voittamaan kaudella 2006–2007 runkosarjan pistepörssin tehoilla 20+21=41. Sarjan kaikkien aikojen tunnetuin suomalaisnimi lienee kuitenkin naisten maajoukkuepelaaja Michelle Karvinen (myös Tanskan kansalaisuus), joka on pelannut kolmena kautena Rødovre Mighty Bullsissa. 1. maaliskuuta 2010 hänestä oli lähellä tulla kaikkien aikojen ensimmäinen miesten pääsarjassa kiekkoillut nainen, kun Karvinen merkittiin Rødovren pääsarjajoukkueen kokoonpanoon. Hänen debyyttinsä kuitenkin peruuntui, koska Karvinen ei NCAA:n sääntöjen mukaan olisi voinut enää pelata yliopistojoukkueessa, jos hän olisi pelannut ammattilaissarjassa. Jos lyhyitä lainavisiittejä Tanskan pääsarjasta ei lasketa, niin suomalaisista joukkueidensa vakiokokoonpanossa sarjassa on pelannut myös Antti Aaltonen, Lassi Aarnio, Markku Erkheikki, Pyry Lahti, Ville Piltti, Matias Posio, Seppo Santala, Jussi Sipponen ja Ole Välipirtti. ==Lähteet== *Elite Prospects - 1. Division (Denmark2) ===Viitteet=== Luokka:Tanskan jääkiekko
Vertaus sinapinsiemenestä

Vertaus sinapinsiemenestä on Jeesuksen esittämä vertaus, jossa Jeesus vertaa taivasten valtakuntaa sinapinsiemeneen, joka on siemenenä pieni, mutta josta kasvaa suurikokoinen kasvi. Vertaus esiintyy Matteuksen, Markuksen ja Luukkaan evankeliumeissa sekä apokryfisessä Tuomaan evankeliumissa. Tämän vuoksi vertausta käytetään yleisesti tutkittaessa synoptista ongelmaa, sekä Tuomaan evankeliumin suhdetta synoptisiin evankeliumeihin.Snodgrass, Klyne: Stories With Intent – A Comprehensive Guide to the Parables of Jesus, Eerdmans, 2008, ISBN 978-0-8028-4241-1, sivut 216-221 == Vertaus evankeliumeiden mukaan == == Vertauksen tausta == Juutalaisissa ja kreikkalais-roomalaisissa sananlaskuissa sinapinsiementä käytettiin yleisesti vertauskuvana kaikista pienempänä siemenenä, vaikka muutamia pienempiäkin siemeniä tunnettiin. Sinapinsiemen on noin millimetrin kokoinen halkaisijaltaan. Useimpien tulkintojen mukaan vertauksessa kuvataan mustasinapin (Brassica nigra) siementä, joka kasvaa reilun 0,8 metrin kokoiseksi ruohokasviksi, jolla on suuret lehdet. == Tekstin analyysi == Yleisimmän käsityksen mukaan Markuksen käyttämä lähde ja Luukkaan käyttämä Q-lähde sisältävät tietoa kahdesta erillisistä alkuperäislähteestä. Matteus on käyttänyt lähteenään Luukasta ja Markusta. Tuomaan versio on paljon myöhäisempi. On kuitenkin olemassa myös muita uskottavia käsityksiä siitä kuka on käyttänyt mitäkin lähdettä. Matteus, Markus ja Tuomas sijoittavat vertauksen muiden taivaan valtakuntaa käsittelevien vertausten joukkoon. Luukas puolestaan sijoittaa vertauksen heti Saatanan riivaaman naisen parannuskertomuksen jälkeen. Matteus ja Luukas kertovat vertauksen yhdessä hapatetaikinavertauksen kanssa. Myös Tuomaan evankeliumissa on vertaus hapatetaikinasta, mutta se on sijoitettu erilleen. == Kristinuskon tulkintoja == Historiallisesti vertaus on ymmärretty pääasiassa viittaavan joko kirkon tai yksittäisen kristityn syntyyn ja kehittymiseen. Jeesusta voidaan pitää joko siemenenä, tai kylväjänä, joka kylvää siemenen. == Lähteet == Luokka:Jeesuksen opetukset
Logos-ensyklopedia

Logos on internetissä julkaistava suomenkielinen filosofian tietosanakirja. Se on ei-kaupallinen ja käyttäjilleen maksuton. Logoksen artikkelit käsittelevät filosofista sanastoa, yksittäisiä filosofeja ja filosofisia teoksia sekä filosofian tutkimia käsitteitä. Artikkelit ovat alan asiantuntijoiden kirjoittamia, ja ne täyttävät tieteellisen julkaisun kriteerit. Tekijät kirjoittavat artikkeleita pääosin vapaaehtoistyönä. Logosta julkaisee Eurooppalaisen filosofian seura. Logoksen artikkeleissa on pyritty kiinnittämään erityisesti huomiota suomalaisen filosofian historiaan sekä suomalaisen tutkimuksen osuuteen filosofian eri osa-alueilla ja filosofisten suuntausten vastaanottoon Suomessa. Logos-ensyklopediassa on julkaistu yli sata artikkelia (maaliskuu 2015), ja uusia artikkeleita ilmestyy tasaisin väliajoin. Keväällä 2015 alkaneessa uudistuksessa artikkeleita laajennetaan kohti yleiskieltä. Ensyklopedian rakenne on hierarkkinen, mikä mahdollistaa yleistajuisten pääartikkeleiden ohessa julkaistavan myös filosofian erityiskysymyksiin syventyviä artikkeleita, jotka palvelevat hyvin ennakkotiedoin varustettuja lukijoita. Kreikan kielen sana logos voi merkitä sanaa, periaatetta tai järjestystä. Logos-ensyklopedian nimessä nämä merkitykset yhdistyvät ensyklopedian koostuessa sanoista ja sanoja selittävistä sanoista sekä järjestyksestä. Logos voi tarkoittaa myös järkeä, mikä näkyykin niissä periaatteissa, joiden mukaan Logos on järjestynyt. Logosta ovat tukeneet Alfred Kordelinin säätiö (2008) ja Koneen säätiö (2013). == Päätoimittajat== * Sami Syrjämäki 2005–2010 * Toni Kannisto 2011–2013 * Kalle Puolakka 2013–2018 * Sanna Tirkkonen 2019 alkaen == Katso myös == * Filosofia.fi * Internet Encyclopedia of Philosophy * Stanford Encyclopedia of Philosophy == Lähteet == * Logos-ensyklopedian esittely ===Viitteet=== == Aiheesta muualla == * Logos-ensyklopedia Luokka:Filosofiset tietosanakirjat Luokka:Filosofiset julkaisut Luokka:Suomalainen filosofia Luokka:Suomalaiset filosofian tietokirjat
Elias Lönnqvist

Elias Wilhelm Lönnqvist (12. huhtikuuta 1875 Jepua – 14. helmikuuta 1949) oli suomalainen asemapäällikkö ja kielitieteen harrastaja. Lönnqvistin vanhemmat olivat maakauppias Elias Lönnqvist ja Sanna Kaisa Juhontytär. Hän pääsi ylioppilaaksi Vaasan lyseosta 1896 ja opiskeli sitten jonkin aikaa oikeustiedettä Helsingin yliopistossa. Lönnqvist toimi rautatievirkamiehenä ja viimeksi hän oli asemapäällikkönä Vainikkalassa 1929–1940. Lönnqvist oli 1911–1912 kirjeenvaihdossa kielitieteeseen liittyvistä asioista kirjailija August Strindbergin kanssa. Strindberg oli väittänyt 1908 julkaistussa kirjassaan En ny blå bok suomen kielen saaneen kaikki sanansa lainoina muilta kieliltä ja maailman kaikkien kultturikielien polveutuvan hebrean kielestä. Suomalaiset kielitieteen harrastajat taiteilija Sigurd Wettenhovi-Aspa, vaasalainen kapteeni ja liikemies Axel Theodor (Teddi) Finnilä (1868–1920) ja Kuurilassa asemapäällikkönä toiminut Elias Lönnqvist taas kannattivat teoriaa jonka mukaan kaikki maailman kielet polveutuivat suomen kielestä. Vilkas kirjeenvaihto Strindbergin ja suomalaisten välillä alkoi joulukuussa 1911 ja se jatkui aina Strindbergin kuolemaan saakka toukokuussa 1912.Harry Halén : Henrik Grenman and Olga Sederholm – Two unlucky Finnish Orientalists from the town of Vasa, teoksessa East and West, Past and Present - Indological and Other Essays in Honour of Klaus Karttunen. Studia Orientalia 110. Societas Orientalis Fennica, Helsinki 2011, alaviite 25 sivulla 281Pekka Pitkälä : Pyramidit, pyhät raamit. Sigurd Wettenhovi-Aspan (1870–1946) näkemykset suomen kielestä ja suomalaisten historiasta. Kulttuurihistorian pro gradu -tutkielma. Historian, kulttuurin ja taiteiden tutkimuksen laitos, Turun yliopisto 2010, Strindberg-kirjeenvaihdosta sivuilla 39-42 Omat tutkimuksensa Lönnqvist julkaisi 1931 ja 1945 kahtena kirjana otsikolla Suomenkieli kaikkien kulttuurikielten avaimena. Hän ei näissä teoksissa viitannut Wettenhovi-Aspan kielitieteellisiin tutkimuksiin vaikka hän muussa yhteydessä olikin tunnustautunut Wettenhovi-Aspan oppilaaksi kielitieteen alalla. == Teoksia == * Suomenkieli kaikkien kulttuurikielten avaimena ; kirj. Elias Lönnqvist. Tekijä, Huopalahti 1931, 3. painos 1935 * Suomenkieli kaikkien kulttuurikielten avaimena 2. Tekijä, Helsinki 1945 (sisältää myös teoksen 1. osan) == Lähteet == * * August Strindberg: Brev till Elias Lönnqvist 1911-1912 * Elias Lönnqvisitn hautakivi Jepuan hautausmaalla === Viitteet === Luokka:Suomalaiset tietokirjailijat Luokka:Vuonna 1875 syntyneet Luokka:Vuonna 1949 kuolleet
AlterBeast

AlterBeast on yhdysvaltalainen teknisen death metalin yhtye. Se perustettiin Sacramentossa, Kaliforniassa vuonna 2010. Vuosina 2010–2013 yhtye toimi nimellä Gary Busey Amber Alert. Syyskuussa 2013 AlterBeast solmi levytyssopimuksen Unique Leader Recordsin kanssa. Yhtyeen esikoisalbumi, Immortal, julkaistiin maaliskuussa 2014. == Jäsenet == * Michael Zamora – bassokitara (2013–) * Gabe Seeber – rummut (2013–) * Andrew Lamb – kitara (2013–) * Rusty Cornell – kitara (2013–) * Monte Barnard – laulu (2014–) === Entiset jäsenet === * Cam Rogers – laulu (2013–2014) == Diskografia == * * * == Lähteet == == Aiheesta muualla == * Luokka:Yhdysvaltalaiset tekniset death metal -yhtyeet
Sanaz Marand

Sanaz Marand (s. 21. kesäkuuta 1988) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 253 syyskuussa 2014. Hän on voittanut urallaan yhden ITF-turnauksen kaksinpelissä. Marand pelasi WTA-turnauksen pääsarjassa ensimmäisen kerran Quebecissa syyskuussa 2014. Hän hävisi ensimmäisellä kierroksella Sesil Karatantševalle kolmessa erässä. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1988 syntyneet Luokka:Elävät henkilöt
Immortal (AlterBeastin albumi)

Immortal on yhdysvaltalaisen teknisen death metalin yhtyeen AlterBeastin esikoisalbumi. Se julkaistiin 18. maaliskuuta 2014 levymerkillä Unique Leader Records. == Kappaleet == # # # # # # # # == Kokoonpano == ;Yhtye * Michael Zamora – bassokitara * Cam Rogers – laulu * Rusty Cornell – kitara * Andrew Lamb – kitara, layout * Gabe Seeber – rummut ;Tuotanto * Zack Ohren – äänittäjä (rummut), miksaaja, masteroija * Ryan "Bart" Williams – äänittäjä (kitara, basso) * Bob Swanson – äänittäjä (laulu) * Raymond Swanland – grafiikka == Arvostelut == * Heavy Metal Tribune: Heavy Metal Tribune review * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2014 esikoisalbumit Luokka:Yhdysvaltalaiset tekniset death metal -albumit
Viipurin Reipas (jääkiekko)

Viipurin Reipas on vuonna 1891 perustettu viipurilainen urheiluseura. Reippaassa harrastettiin monia urheilulajeja, joista voimistelu oli seuran alkuperäinen laji. 1910-luvulle tultaessa seurassa kasvoi myös palloilulajien harrastus. Kesäisin Reippaassa pelattiin jalkapalloa ja talvisin jääpalloa. Kummassakaan lajissa Reipas ei yltänyt Suomen terävimpään kärkeen ja vuonna 1928 Reippaassa kokeiltiin myös Suomeen rantautunutta uutta lajia, jääkiekkoa. Reipas oli yksi niistä kuudesta seurasta, jotka osallistuivat ensimmäisiin Jääkiekon Suomenmestaruuskilpailuihin vuonna 1928. Ensimmäisessä ottelussaan Reipas voitti Helsingin Jalkapalloklubin maalein 4-3. Toisessa ottelussa Reipas voitti Tampereen Palloilijat maalein 2-1, ja voitollaan Reipas eteni loppuotteluun Kronohagens IF:ää vastaan. Loppuottelussa Reipas oli parempi maalein 5-1, ja viipurilaiset voittivat näin ensimmäisen jääkiekon SM- kilpailun. Reippaan mestarijoukkue koostui jääpalloilijoista, joista monet edustivat Viipurin Palloseuran jääpallomiehistöä. Vuoden 1928 SM-kulta jäi Viipurin Reippaan viimeiseksi mitaliksi. Seuraavana kautena vuonna 1929 se putosi ensimmäisellä kierroksella hävittyään paikalliskilpailija ViPS:lle, johon olivat siirtyneet myös monet edellisen kauden mestarijoukkueen pelaajista. Vuoden 1929 jälkeen Reipas ei enää osallistunut jääkiekon SM- kilpailuihin. Vuoden 1932 kilpailuihin se ilmoittautui, mutta luovutti ottelunsa. Reippaan kultamitali on myös ainoa viipurilaisseurojen voittama jääkiekon SM-mitali. Sodan jälkeen Viipurin Reippaan seurayhteisö evakuoitui Lahteen, missä se jatkoi toimintaansa Lahden Reippaan nimellä. ==Lähteet== Luokka:Entiset suomalaiset jääkiekkoseurat Luokka:Viipurilaiset urheiluseurat
Paavo E. Kauppinen

Paavo Erik Olavi Kauppinen (29. kesäkuuta 1911 Tampere – 28. helmikuuta 2004 Helsinki) oli suomalainen merikapteeni sekä filosofian ja yhteiskuntatieteiden tohtori. Kauppinen kävi ennen sotia keskikoulun ja suoritti yliperämieskurssin. Talvisodan aikana hän aloitti opinnot Yhteiskunnallisessa korkeakoulussa ja sotien aiheuttaman viivästyksen jälkeen hän valmistui yhteiskuntatieteiden maisteriksi 1954. Jatko-opinnot Kauppinen aloitti jäätyään eläkkeelle. Vuonna 1992 hänestä tuli 81-vuotiaana Tampereen yliopiston historian vanhin väitellyt tohtori.Matti Parjanen : Paavo Koli Itseään käskenyt mies, s. 18 (Google kirjat) Kielitieteen puolella Kauppinen pyrki osoittamaan suomen kielen ja kelttiläisten kielten välisen sukulaisuuden olemassaolon. == Teoksia == * Suomen valtio- ja kirkko-orgaanien oikeudellisesta suhteesta : omistettu lokakuussa 1953 kokoontuvalle kirkolliskokoukselle. Tekijä, Helsinki 1953 * The relation of natural justice to christianity : dedicated in August 1954 to the World Congress of the General Council of the Christian Churches in Evanston, USA. Tekijä, Helsinki 1954 * Piilevä hallitusmuotokriisimme. Tekijä, Helsinki 1956 * Hallitusmuotokriisimme. Tekijä, Helsinki 1960 * On the possibility of a third road : dedicated to the Christian leaders assembled in Vatican council II ; transl. ...from the Finnish original. Tekijä, Helsinki 1965 * Suomen nimistön ja kielen mahdollinen kelttiläinen aines. P. E. K., Ylivieska 1977 * Maailmallinen kanssakäyminen vuoteen 1810 : klassisen societas civilis et politica -käsitteen kansallinen tulkinta - The concept of the civil or political society before 1810 : a national interpretation of the classical concept of "societas civilis et politica". P. E. Kauppinen, Helsinki 1977 * Lyhyt kimmeriläis-suomalainen sanakirja - A short Cimmeric-Finnish dictionary. P. E. Kauppinen, Helsinki 1978 * The grammar of Cimmeric - Kimmerin kielioppi. P. E. Kauppinen, Helsinki 1980 * Proto-italo-celtic elements in Finnish with a grammar : an essay. P. E. Kauppinen, Helsinki 1982 * Länsimainen traditio Suomen valtiosäännöissä. Tutkimuksia / Tampereen yliopisto, politiikan tutkimuksen laitos 100. Tampereen yliopisto, Tampere 1989 * Suomen valtiosääntöjen aate- ja käsitehistoriallisesta taustasta : yleiskatsaus perinteiden alkuperään ja kehitykseen. Tampereen yliopiston väitöskirja. Acta Universitatis Tamperensis. Ser. A vol. 337. Tampereen yliopisto, Tampere 1992 * Itämeren merisodan varjossa : muistelmateos. Tutkimuksia / Tampereen yliopisto, politiikan tutkimuksen laitos 128. Tampereen yliopisto, Tampere 1995 == Lähteet == * Kauppisten sukuseura historiaa ja tarinoita : Merikapteeni, filosofian ja yhteiskuntatieteiden tohtori Paavo E. Kauppinen : Aikaansa edellä myös tutkijana? === Viitteet === Luokka:Suomalaiset merikapteenit Luokka:Suomalaiset tietokirjailijat Luokka:Vuonna 1911 syntyneet Luokka:Vuonna 2004 kuolleet
Carlos Mastropietro

Carlos Mastropietro (s. 1958 Buenos Aires) on argentiinalainen säveltäjä.The Living Composers Project: Carlos Mastropietro Mastropietro opiskeli sävellystä Mariano Etkinin, Gerardo Gandinin ja Manuel Juárezin johdolla La Platan kansallisessa yliopistossa, josta hän valmistui vuonna 1987. Hän sai myöhemmin sävellysopetusta myös Nicolaus A. Huberilta lyhyessä seminaarissa Montevideossa 1993 ja Coriún Aharoniánilta laajemmassa seminaarissa Buenos Airesissa 1994. Mastropietro on saanut lukuisia palkintoja ja tunnustuksia eri maissa. Hänen teoksiaan on esitetty Argentiinassa, Chilessä, Kolumbiassa, Ranskassa, Saksassa, Perussa, Sveitsissä, Uruguayssa ja Yhdysvalloissa. Hän on 1990-luvulta asti opettanut sävellystä ja orkestraatiota La Platan kansallisessa yliopistossa. == Teoksia == * D. A. K. kitaralle ja viululle (1984) * Hermógenes Cayo sopraanolle ja pienelle soitinkokoonpanolle (1985) * Sieteis orkesterille (1985) * Aparecida kahdelle sopraanolle, huilulle ja viululle (1986) * La Otra Orilla huilulle, alttoviululle ja pianolle (1994–95) * En una cara kontrabassolle (1996) * Memoria del borde oboelle, klarinetille, viululle, sellolle ja pianolle (1996) * Viejo final de partida – musiikki Samuel Beckettin näytelmään Leikin loppu (1998) * Violín hechizo kitaralle (1998) * Reconstrucción pianolle (2002–06) == Lähteet == Luokka:Argentiinalaiset säveltäjät Luokka:Vuonna 1958 syntyneet Luokka:Elävät henkilöt
Baptista de Andrade -luokka

Baptista de Andrade -luokka on Portugalin laivaston neljän 1970-luvun alussa valmistetun aluksen muodostama korvettiluokka. Luokka oli paranneltu versio edeltäneestä João Coutinho -luokasta. == Alukset == Baptista de Andrade -luokan korvetitGardiner, Robert s. 319 Nimi Telakka Kölinlasku Vesille Valmis Kohtalo Baptista de Andrade Bazán 1972 maaliskuu 1973 19. marraskuuta 1974 reserviin 1991 João Roby Bazán 1972 3. kesäkuuta 1973 18. maaliskuuta 1975 palveluksessa (?) Afonso Cerqueira Bazán 1973 6. lokakuuta 1973 26. kesäkuuta 1975 poistettu alusluettelosta 3. tammikuuta 1994 Oliveira e Carmo Bazán 1972 helmikuu 1974 helmikuu 1976 palveluksessa (?) == Lähteet == * === Viitteet === == Aiheesta muualla == *areamilitar.net *
Kolokol-1

Kolokol-1 (ven: Колокол, suomeksi "kello") on Venäjällä käytettävä sotilaskemikaali. Se on taistelukaasu, jonka tarkoitus on saattaa kohdehenkilöt tajuttomiksi. == Käyttö ja koostumus == Kaasua levitetään tilaan, jossa vaarattomiksi tehtävät henkilöt sijaitsevat. He menettävät tajuntansa "muutamissa" sekunneissa hengitettyään kaasua, ja pysyvät tajuttomana "muutamia" tunteja. Kaasu on hengenvaarallista, jos tainnutettua henkilöä ei saateta nopeasti raittiiseen ilmaan ja annostella naloksonia tai naltreksonia, jotka kumoavat opioidien vaikutuksen. Kaasun tarkka koostumus on vain venäläisten viranomaisten tiedossa, mutta sen epäillään sisältävän karfentaniiliaUnexpected "gas" PubMed tai vastaavaa erittäin nopeavaikutteista ja voimakasta opioidia, kuten 3-metyylifentanyylia liuotettuna halotaaniin.Russia Confirms Suspicions About Gas Used in Raid Washington Post 31.10.2002 Kolokol-1 -kaasua käytettiin Moskovan teatterikaappauksessa vastarinnan murtamiseen. == Lähteet == == Aiheesta muualla == * Moskovan kaasun koostumus samaa kuin heroiinimyrkytyksissä Kaleva 31.10.2002. Luokka:Kemialliset aseet
Lauri T. Pikkusaari

Lauri Taneli Pikkusaari (13. marraskuuta 1911 – kesäkuussa 1965)Mocavo Social Security Death Index oli suomalainen pastori ja kielitieteen harrastaja. Suomessa Pikkusaari oli apupappina Nurmossa vuonna 1937. Pikkusaari toimi vuodesta 1938 lähtien Kanadassa suomalaisten luterilaisten seurakuntien pappina ensin Timmins-South Porcupinessa ja huhtikuusta 1943 alkaen Copper Cliffissa Ontariossa.Tietoja Pohjois-Ontarion suomalaisista, koonnut Lauri T. Pikkusaari. Genos 24(1953), s. 46-49 Vuosina 1958−1964 hän oli Mission United Lutheran Churchin pastorina Pelkiessa Michiganissa.Mission United Lutheran Church information and events == Teoksia == Nimellä Lauri T. Pikkusaari: * Copper Cliffin suomalaiset ja Copper Cliffin suomalainen evankelis- luterilainen wuoristo-seurakunta : seurakunnan 50-vuotisjuhlan johdosta. Suom.-lut. kustannusliike, Hancock, Michigan 1947 * Uusi elämä : runoja Kanadan suomalaisten elämästä. Tekijä, Toronto 1950 * New light on the Indo- European languages 1. Copper Cliff, Ontario 1953 * New light on the Indo- European languages 2. Copper Cliff, Ontario 1953 * New light on the Indo- European languages 3. Copper Cliff, Ontario 1954 * New light on the Indo- European languages 4. Copper Cliff, Ontario 1954 * New light on the Indo- European languages 5. Copper Cliff, Ontario 1955 * New light on the Indo- European languages 6. Copper Cliff, Ontario 1956 * New light on the Indo- European languages 7. Copper Cliff, Ontario 1957 * Wuoristoseurakunta 60-vuotias ; toimittanut Lauri T. Pikkusaari. Copper Cliff, Ontario 1957 * Ohjeita Canadan suomalaisten historian lähteiden keräystä varten. Vapaa Sana Press, Toronto 195x * New light on the Indo-European languages 1-3. Pelkie, Michigan 1961 * New light on the Indo-European languages 8. Pelkie, Michigan 1963 == Lähteet == Luokka:Suomen evankelis-luterilaisen kirkon papit Luokka:Suomalaiset tietokirjailijat Luokka:Amerikansuomalaiset henkilöt Luokka:Vuonna 1911 syntyneet Luokka:Vuonna 1965 kuolleet
Sacrifice

Sacrifice voi tarkoittaa: == Musiikki == * Sacrifice (yhtye), kanadalainen thrash metal -yhtye === Albumit === * Sacrifice (Black Widow’n albumi), 1970 * Sacrifice (Gary Numanin albumi), 1994 * Sacrifice (Motörheadin albumi), 1995 * Sacrifice (Danzigin EP), 1997 * Sacrifice (Saxonin albumi), 2013 * Sacrifice (Substantialin albumi), 2007 * Sacrifice (Sylverin albumi), 2009 === Kappaleet === * "Sacrifice", the Steve Miller Bandin kappale albumilta Book of Dreams, 1977 * "Sacrifice", Elton Johnin kappale, 1989/1990 * "Sacrifice", Front 242:n kappale albumilta Tyranny (For You), 1991 * "Sacrifice", London After Midnightin kappale albumilta Selected Scenes from the End of the World, 1992 * "Sacrifice", Danzigin kappale albumilta Blackacidevil, 1995 * "Sacrifice", Group Homen kappale albumilta Livin' Proof, 1995 * "Sacrifice", Motörheadin kappale albumilta Sacrifice, 1995 * "Sacrifice", the Screaming Jetsin kappale albumilta The Screaming Jets, 1995 * "Sacrifice", Anouk’n kappale albumilta Together Alone, 1997 * "Sacrifice", Jedi Mind Tricksin kappale albumilta Violent by Design, 2000 * "Sacrifice", the Rootsin kappale albumilta Phrenology, 2002 * "Sacrifice", The Expendablesin kappale albumilta Gettin' Filthy, 2004 * "Sacrifice", Septemberin kappale albumilta In Orbit, 2005 * "Sacrifice", t.A.T.u.:n kappale albumilta Dangerous and Moving, 2005 * "Sacrifice", Convergen kappale albumilta No Heroes, 2006 * "Sacrifice", Edguyn kappale albumilta Rocket Ride, 2006 * "Sacrifice", Lee Hazlewoodin kappale albumilta Cake or Death, 2006 * "Sacrifice", Theory of a Deadmanin kappale albumilta Scars & Souvenirs, 2008 * "Sacrifice", Disturbedin kappale albumilta Asylum, 2010 * "Sacrifice", Raw Solutionin kappale albumilta Awaken, 2013 * "Sacrifice", Amorphiksen kappale, 2015 * "Sacrifice", Bebe Rexhan kappale, 2021 * "The Sacrifice", Symphony X:n kappale albumilta Paradise Lost, 2007 * "The Sacrifice", Dolly Partonin kappale albumilta Better Day, 2011 == Elokuva ja televisio == * The Sacrifice, vuoden 1909 mykkäelokuva * Sacrifice (vuoden 2010 elokuva), kiinalainen historiallinen draamaelokuva * Sacrifice (vuoden 2011 elokuva), Damian Leen ohjaama yhdysvaltalainen toimintatrilleri == Muita merkityksiä == * Left 4 Dead: The Sacrifice, saman nimisen videopelin lisäosa ja digitaalinen sarjakuva * Sacrifice (videopeli), vuoden 2000 videopeli * TNA Sacrifice, Total Nonstop Action Wrestlingin pay-per-view -tapahtuma
Minä, Zlatan Ibrahimović

Minä, Zlatan Ibrahimović on jalkapalloilija Zlatan Ibrahimovićin omaelämäkerta, jonka hän on tehnyt kirjailija David Lagercrantzin kanssa. Teos ilmestyi vuonna 2011. Kirja julkaistiin suomenkielisenä WSOYn kustantamana vuonna 2012. Suomennoksen teki Miika Nousiainen. Kirjassa Ruotsin tunnetuin joukkueurheilija Ibrahimović kertoo lapsuudestaan, peliurastaan, perheestään ja valmentajistaan. Se oli suuri myyntimenestys sekä Suomessa että Ruotsissa. == Lähteet == Luokka:Omaelämäkerrat Luokka:Ruotsalaiset tietokirjat Luokka:Vuoden 2011 kirjat Luokka:Kirjat urheilusta Luokka:Ruotsin jalkapallo
Andrejs Krūkliņš

Andrejs Krūkliņš (10. tammikuuta 1891 – 30. marraskuuta 2001Latvijas Olimpiskā Komiteja: ANDREJS KRŪKLIŅŠ ) oli latvialainen urheilija. Hän kilpaili vuoden 1912 kesäolympialaisissa Venäjän edustajana. Hän sijoittui viidenneksi 1500 metrin juoksun semifinaalissa karsiutuen finaalista. Hän myös osallistui maratoniin, mutta ei juossut loppuun asti. Krūkliņš kuoli 110-vuotiaana vuonna 2001. ==Lähteet== Luokka:Latvialaiset keskimatkojen juoksijat Luokka:Latvialaiset kestävyysjuoksijat Luokka:Vuonna 1891 syntyneet Luokka:Vuonna 2001 kuolleet Luokka:Yli 110-vuotiaiksi eläneet latvialaiset
Luke Perry (lentopalloilija)

Luke Perry (s. 20. marraskuuta 1995 Murdoch, Australiahttp://poland2014.fivb.org/en/competition/teams/AUS- Australia/players/luke-perry?id=40493) on australialainen lentopalloilija, joka edustaa Suomen Mestaruusliigassa pelaavaa Perungan Poikia eli Team Lakkapäätä. 180-senttinen ja 75-kiloinen Perry on pelipaikaltaan libero. Perry kuuluu myös Australian lentopallomaajoukkueeseen, jossa hän on pelannut vuodesta 2012 asti. Hän oli joukkueen ykköslibero vuoden 2014 MM-kisoissa, jonne Australia selviytyi voittamalla MM- karsintaturnauksen.http://ausvolleyballreview13to16.aussieblogs.com.au/11-luke- perry/ Hän siirtyi Perungan Poikiin Australian pääsarjan Australian Institute of Sportista. Maajoukkueessa Perryn pelinumero on 11. == Lähteet == Luokka:Australialaiset lentopalloilijat Luokka:Vuonna 1995 syntyneet Luokka:Elävät henkilöt
Luke Perry (täsmennyssivu)

Luke Perry on seuraavien henkilöiden nimi: *Luke Perry (1966–2019), yhdysvaltalainen näyttelijä *Luke Perry (s. 1995), australialainen lentopalloilija
Zhu Lin (tennispelaaja)

Zhu Lin (s. 28. tammikuuta 1994) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 102 lokakuussa 2018. Hän on voittanut urallaan kuusi ITF-turnausta kaksinpelissä. Zhu pelasi WTA 125 -turnauksen pääsarjassa ensimmäisen kerran Nanchangissa heinäkuussa 2014. Hän voitti ensimmäisellä kierroksella Jang Su-jeongin, mutta hävisi toisella kierroksella Misaki Doille. Elokuussa hän karsi pääsystä Yhdysvaltain avointen pääsarjaan. Hän selvitti tiensä karsintojen kolmannelle kierrokselle, jossa hävisi Zheng Saisaita vastaan. Suzhoun WTA 125 -turnauksessa hän hävisi ensimmäisellä kierroksella Kateryna Kozlovalle. Hongkongin 250 000 dollarin WTA-turnauksessa Zhu eteni toiselle kierrokselle voitettuaan Kristýna Plíškován. Kantonn 500 000 dollarin turnauksessa hän voitti Roberta Vincin ensimmäisellä kierroksella, kunnes hävisi toisella kierroksella Hsieh Su- weille. == Lähteet == == Aiheesta muualla == * * Luokka:Kiinalaiset tennispelaajat Luokka:Vuonna 1994 syntyneet Luokka:Elävät henkilöt
Akaga

Akaga (Акага) on bulgarialainen yhtye, joka aloitti toimintansa vuonna 1992. Yhtyeen perusti joukko Bulgarian musiikkiakatemian opiskelijoita ja se on nykyään yksi Bulgarian suosituimmista yhtyeistä. Se on saanut suurta suosiota varsinkin Baltian maissa ja Pohjoismaissa. "Akagan" kokoonpano soittaa fuusiojazzia, funkia, folklorea, reggaeta, soulia ja hip hopia. Yhtye on julkaissut urallaan yhteensä kuusi albumia. ==Lähteet== Luokka:Bulgarialaiset soulyhtyeet Luokka:Funkyhtyeet Luokka:Reggaeyhtyeet Luokka:Hip hop -yhtyeet
Sinikka Langeland

Anne Sinikka Langeland (s. 13. tammikuuta 1961) on norjalainen muusikko, jonka soitin on kantele. Hänet on palkittu muun muassa vuonna 1996 Finnskogpris- palkinnolla suomalaismetsien kulttuuriperinteen vaalimisesta ja vuonna 2012 Norjan Sibelius-seuran Sibelius-palkinnolla. Hän asuu Gruen kunnassa Hedmarkin läänissä. == Lähteet == Luokka:Norjalaiset muusikot Luokka:Kanteleensoittajat Luokka:Vuonna 1961 syntyneet Luokka:Elävät henkilöt
Jānis Petraškevičs

Jānis Petraškevičs (s. 10. helmikuuta 1978 Riika) on latvialainen säveltäjä.The Living Composers Project: Jānis Petraškevičs Petraškevičs opiskeli aluksi viulunsoittoa Riian Emīls Dārziņš -musiikkikoulussa; tämän jälkeen hän sai siellä sävellysopetusta Gederts Ramansilta (1994–96). Hän jatkoi sävellysopintojaan Pēteris Plakidisin johdolla Latvian Jāzeps Vītols -musiikkiakatemiassa vuosina 1996–2003. Lisäksi Petraškevičs opiskeli Ruotsissa Tukholman kuninkaallisessa musiikkikorkeakoulussa (1998–99, opettajana Sven-David Sandström) ja Göteborgin yliopistossa (2004–07, opettajana Ole Lützow-Holm). Vuonna 2007 hän aloitti tohtorin väitöskirjan tekemisen musiikkitieteestä Vītols-musiikkiakatemiassa. Petraškevičsin musiikkia on esitetty Latvian ja Ruotsin lisäksi myös Itävallassa, Belgiassa, Kanadassa, Ranskassa, Saksassa, Italiassa, Japanissa, Liettuassa, Alankomaissa, Puolassa ja Sveitsissä. Teosten esityksiä on pidetty sellaisissa tapahtumissa kuin Venetsian biennaalissa (2008), ISCM:n maailman musiikkipäivillä (2008), Musica Viva -konserttisarjassa Münchenissä (2012) ja Warszawska Jesień (Varsovan syksy) -festivaalissa (2013). Petraškevičs on myös kirjoittanut artikkeleita lehtiin ja luennoinut Vītols-akatemiassa. == Teoksia == * Flight of the Arrow. Just heaving in sight and...far afar (monodraama) sellolle (1996–97) * et la nuit illumina la nuit (recitativi ed ariosi) A-klarinetille, alttoviululle ja pianolle (1997) * mist...the furthest point oboelle (+englannintorvelle), bassoklarinetille, piccolotrumpetille ja kontrabassolle (1997–98) * Distance(s), 20 jouselle (1999) * Arktos oboelle (+englannintorvelle), klarinetille, käyrätorvelle, trumpetille, pasuunalle, alttoviululle ja sellolle (2000–02) * trop proche / trop loin, pienelle (15 soittajan) orkesterille (2001–02) * Mezzogiorno alttohuilulle (+bassohuilulle), oboelle (+englannintorvelle), klarinetille, harpulle, kitaralle, mandoliinille, viululle, alttoviululle, sellolle, kontrabassolle, pianolle ja lyömäsoittimille (2004–05) * Translated into the Language of Memory, suurelle orkesterille (2006–07) * Darkroom – Ein Phantasiestück für Ensemble, pienelle (15 soittajan) orkesterille (2012) == Lähteet == Luokka:Latvialaiset säveltäjät Luokka:Vuonna 1978 syntyneet Luokka:Elävät henkilöt
Helmi Poukka

Helmi Poukka (1916-2004) oli suomalainen kielitieteen tutkija. Hänen äitinsä Helmi o.s. Kärki (1888-1973) oli rovasti Frans Kärjen sisko. Helmi Poukka oli siis säveltäjä Toivo Kärjen ja assyriologi Ilmari Kärjen serkku. Poukka esitti teoksessaan Alkukotimme on Egypti että suomen suvun alkukoti on sijainnut Egyptissä. Tähän tulokseen hän tuli vertailtuaan muinaista egyptin kieltä suomensukuisiin kieliin. Nykyinen kielten tutkimus ei kuitenkaan tue tätä teoriaa. Poukan tutkimusta onkin verrattu Sigurd Wettenhovi-Aspan vastaaviin teorioihin. == Teoksia == * Etruskia suomeksi. Tekijä, Helsinki 1972 * Alkukotimme on Egypti. Poukka, Helsinki 1973 * Sanojen ikä. L-Ŏffset, 1973 * Vozrast slov. Tekijä, Helsinki 1974 * Magyar-Finn-Egyiptomi Szoosszehasonlitas. Helsinki Universitat, 1979 * Kalevala ja muinaisegyptin kieli nenetsin kielen valaisimina ; koonnut Ritva Poukka Evarts. Helmi Poukka, Helsinki 2010 * Egyptin hieroglyfien yhteyksiä Euroopan vanhoihin kieliin - The relation of Egyptian hieroglyphics to old European languages ; koonnut Ritva Poukka Evarts. Helmi Poukka, Helsinki 2012 == Lähteet == * Poukan kirjan esipuhe vuodelta 1973, Sinikiven foorumit : Tutkijat lukevat suomea Ruotsin riimukivistä * Kysy kirjastonhoitajalta : Kysymys Helmi Poukasta 23.11.2012 * Kalevalan kulttuurihistoria : Kalevala versoo - Tulkintojen laajenevat kehät Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Pimeä onni

__NOTOC__ Pimeä onni on laulajien Samuli Edelmannin ja Jipun laina- ja käännöskappaleista koostuva duettoalbumi. Se julkaistiin marraskuussa 2010 levymerkillä Warner Music ja ylsi Suomen virallisen listan ensimmäisellä listaviikollaan sijalle 17. == Kappaleet == == Arvostelut == * Dome.fi: Dome.fi: Levyarvio == Lähteet == == Aiheesta muualla == * Pimeä onni discogs.com -sivustolla Luokka:Vuoden 2010 albumit Luokka:Samuli Edelmannin albumit Luokka:Jipun albumit
TrrTrrTrr

TrrTrrTrr on suomalainen pop rock-yhtye. Se perustettiin Paraisilla vuonna 2002. Idea yhtyeen perustamiseen lähti sen kotipaikkakunnan baarien sulkemisaikojen jälkeisten merkittävien juhlistamisten puutteesta. Yhtye soittaa pääosin cover-versioita lukuisista 1980-luvulta peräisin olevista pop rock -kappaleista. ==Lähteet== Luokka:Suomalaiset pop rock -yhtyeet
Perhe (hiukkasfysiikka)

Aineen kolme perhettä Tyyppi Ensimmäinen Toinen Kolmas Kvarkit ylätyypin u-kvarkki c-kvarkki t-kvarkki alatyypin d-kvarkki s-kvarkki b-kvarkki Leptonit varattu elektroni myoni tau varaukseton elektronin neutriino myonin neutriino taun neutriino Hiukkasfysiikan standardimalliin kuuluu kolme aineen perhettä, joista jokainen sisältää kaksi kvarkkia (ylöstyypin ja alastyypin) ja kaksi leptonia (varattu ja varaukseton). Jokaisen perheen samantyyppisiin hiukkasiin vaikuttavat samat perusvuorovaikutukset, mutta niiden massat eroavat toisistaan. == Massahierarkia == Jokaisen korkeampaan perheeseen kuuluvan hiukkasen massa on suurempi kuin sen alempaan perheeseen kuuluvan vastineen. Mahdollisena poikkeuksena tähän sääntöön ovat neutriinot, joiden massoja ei ole mitattu kokeellisesti (neutriinoilla tiedetään olevan pieni, mutta nollasta poikkeava massa). Esimerkiksi ensimmäisen sukupolven elektronin massa on vain 0,511 MeV/c2, toisen sukupolven myonin massa on 106 MeV/c2 ja kolmannen sukupolven taun massa on 1 777 MeV/c2, mikä on lähes kaksi kertaa protonin massa. Korkeampien perheiden hiukkaset hajoavat alempien perheiden hiukkasiksi, ja maailmankaikkeuden vakaa aine koostuukin yksinomaan ensimmäisen perheen hiukkasista. Korkeampien perheiden hiukkasia tavataan vain erittäin korkeaenergiaisissa ympäristöissä, kuten kosmisissa säteissä ja hiukkaskiihdyttimissä. == Lähteet == Luokka:Hiukkasfysiikka
Live in Europe (Piirpauken albumi)

Live in Europe on vuonna 1983 ilmestynyt Piirpauke-yhtyeen kolmas livealbumi. Se on äänitetty toukokuun 1982 ja maaliskuun 1983 välisenä aikana seitsemässä eri konsertissa Suomessa, Ruotsissa, Tanskassa ja Länsi-Saksassa.Piirpauke ‎– Live In Europe Discogs. Viitattu 29.9.2014. Keski-Euroopassa levyn julkaisi saksalainen Jaro Medien ja CD-muodossa Warner Music Finland vuonna 2002. Levyn LP-painoksilla Ilpo Saastamoinen esiintyy nimellä Muhtar Zühtü ("kylän vanhin velikulta/veijari") ja Tom Nekljudow nimellä Yasak Bölge. == Muusikot == *Pekka Nylund – kitara, kosketinsoittimet *Ilpo Saastamoinen – basso *Tom Nekljudow – rummut, kosketinsoittimet *Sakari Kukko – saksofoni, huilu, kosketinsoittimet == Kappaleet == Sovitukset Kukko (A1, A3, B1, B2) ja Saastamoinen-Nekljudow-Nylund (A2, C1, D1) === Levy 1: === ;A-puoli # (säv. Valto Tynnilä, san. Toivo Elomaa, äänitetty 15.3.1983 kauppaoppilaitos, Kotka) # (bulgarialainen kansansävelmä, äänitetty 13.12.1982 kulttuurikeskus Fabrik, Hampuri) # (romanialainen kansansävelmä, äänitetty 27.2.1983 Putaan yläaste, Tornio) ;B-puoli # (suomalainen kansansävelmä, äänitetty 3.12.1982 Alte Feuerwache, Mannheim) # (säv. Badou N'Djay, äänitetty 3.12.1982 Alte Feuerwache, Mannheim) === Levy 2: === ;A-puoli # (azerbaidžanilainen kansansävelmä, äänitetty 17.12.1982 Rackarbergs Pubben, Uppsala) ;B-puoli # (suomalainen kansansävelmä, äänitetty 1.12.1982 Treibhaus, Zierenberg) # (säv. Sakari Kukko, äänitetty 3.5.1982 Montmartre, Kööpenhamina) == Lähteet == *Live in Europe 1. Fono-äänitetietokanta *Live in Europe 2. Fono-äänitetietokanta ===Viitteet=== Luokka:Piirpauken albumit Luokka:Vuoden 1983 konserttitallenteet